
Здравейте!  

През 2019 г. родих първородния си син. Имам безсрочен трудов договор, повече от 12 месеца осигуровки за майчинство, безработица и всичко, което е по закон. В момента приключва 2-рата година майчинство (разрешено от работодателя с всички документи). Но края на февруари българският филиал на фирмата фалира (същата фирма съществува в друга държава със същото име). До колкото знам съм защитена от закона до 3-тата година майчинство. В същото време аз отново съм бременна. Какви са правата ми в случая? Могат ли да продължат да ме водят в тази фирма до 3-тата година от майчинството? Какво се случва с втората бременност?  

Благодаря!


 

Майчинство и фалирал филиал на фирма
====================================

 

Здравейте, г-жо Харизанова,


не става съвсем ясно какво разбирате под фалит на въпросното дружество – работодател – дали е открито производство по несъстоятелност, обявено е в несъстоятелност, в процедура по ликвидация е и пр.  

Съгласно чл. 333 Кодекса на труда имате следната закрила – в случаите по чл. 328, ал. 1, точки 2, 3, 5, 11 и чл. 330, ал. 2, т. 6 работодателят може да уволни само с предварително разрешение на инспекцията по труда за всеки отделен случай:  

1. (изм. – ДВ, бр. 52 от 2004 г., в сила от 01.08.2004 г., изм. – ДВ, бр. 108 от 2008 г.) работничка или служителка, която е майка на дете до 3-годишна възраст.”


Относно новото обезщетение за майчинство следва да са налице кумулативно следните условия – 


 – към началото на отпуска лицата да са осигурени за общо заболяване и майчинство;  

 – да имат най-малко 12 месеца осигурителен стаж като осигурени за общо заболяване и майчинство;  

 – да им е разрешен съответният вид отпуск.


Поздрави,  

адв. Николина Митова  

тел. 0898 303092




Здравейте, г-жо Харизанова,


съществува процедура за отпускане и изплащане на гарантираните вземания на работниците и служителите при несъстоятелност на работодателя. Началото на процедурата се поставя с вписване в Търговския регистър на съдебното решение за откриване на производство по несъстоятелност.В 14-дневен срок от вписването в Търговския регистър на съдебното решение работодателят е длъжен да информира работниците и служителите си за датата на вписването и за реда за получаване на гарантирани вземания.Като правоимащо лице на този етап от процедурата се окачествява всеки работник или служител, който има начислени, но неизплатени месечни трудови възнаграждения и парични обезщетения за сметка на работодателя, дължими по силата на нормативен акт или колективен трудов договор през последните 36 календарни месеца, предхождащи месеца на вписване на съдебното решение по чл. 6 в Търговския регистър.


Поздрави,  

адв. Николина Митова  

тел. 0898 303092


